Diari Oficial de la Generalitat Valenciana


Sumari del DOGV 9461, del 02-11-2022 (2022/9707)

Decret de l'Alcaldia número 2022/1542, de 19 d'octubre de 2022, d'aprovació de l'informe tècnic de compliment de la disposició addicional setena del TRLOTUP (expedient 2022/68).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9707


Data del document
:   19-10-2022

Organisme emissor
:   Ajuntament de Xixona

Tipus de document
:   Decret

Descriptors 

:   * Xixona
    * pla d'urbanisme
    * administració local

Decret de l'Alcaldia número 2022/1542, de 19 d'octubre de 2022, d'aprovació de l'informe tècnic de compliment de la disposició addicional setena del TRLOTUP (expedient 2022/68). [2022/9707]  
Es fa públic, per a coneixement general, el Decret de l'Alcaldia núm. 2022/1542 de data 19 d'octubre de 2022, que en la part bastant es transcriu a continuació, amb indicació que l'informe tècnic aprovat es pot consultar en el web.xixona.es.  
  
«Decret  
Aprovació de l'informe tècnic sobre el compliment de la disposició addicional 7a TRLOTUP (expedient 2022/68)  
Vist que el Ple de l'Ajuntament de Xixona, en la sessió ordinària celebrada el dia 27 de gener de 2022, va adoptar l'acord de suspensió de llicències per a determinades instal·lacions d'energies renovables en sòl no urbanitzat, en els termes següents:  
  
Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica, conforme amb l'article 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU.  
La suspensió no afectarà les instal·lacions per a autoconsum, amb excedent o sense, ni aquelles altres que, per haver iniciat la seua tramitació amb anterioritat, compten ja amb la Declaració d'Interès Comunitari per a la implantació en sòl no urbanitzable.  
L'àmbit d'aquesta suspensió és tot el sòl no urbanitzable del terme municipal, tant comú com protegit i el sòl urbanitzable no programat.  
  
Segon. Establir la duració de la suspensió en el termini màxim establit en l'article 68 del TRLOTUP 8 (dos anys), si bé podrà alçar-se totalment o parcialment, o limitar-ne la duració, segons el contingut del document de planejament que finalment siga sotmès a exposició pública.  
  
Tercer. Remetre el present acord a la Direcció General d'Indústria i a la Direcció General d'Ordenació del Territori i Paisatge, de la Generalitat Valenciana, perquè en prenguen coneixement i tinga els efectes en la tramitació dels expedients emparats en el Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament d'energies renovables per l'emergència climàtica i la necessitat urgent de reactivació econòmica.  
  
Quart. Remetre el present acord, amb caràcter d'urgència, al Diari Oficial de la Generalitat Valenciana perquè es publique, moment a partir del qual entrarà en vigor la suspensió.  
Així mateix, publicar aquest acord en el tauler d'anuncis de l'Ajuntament i en el web municipal.  
  
Cinquè. Comunicar el present acord a l'Oficina Tècnica Municipal.»  
L'anunci corresponent a l'acord plenari de 27 de gener de 2022 va ser publicat en el DOGV número 9298 de 15 de març de 2022.  
Per la seua part, el Ple de l'Ajuntament de Xixona, en la sessió ordinària que va tenir lloc el 24 de febrer de 2022, va acordar rectificar l'error de fet advertit en l'acord adoptat en la sessió del Ple municipal que tingué lloc el 27 de gener de 2022, en el sentit que, on diu:  
  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica, conforme a l'art. 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU»,  
  
Ha de dir:  
  
«Primer. Suspendre l'atorgament i admissió a tràmit de les llicències que es puguen sol·licitar per a la implantació d'instal·lacions d'energies renovables, fotovoltaica i/o eòlica, així com les infraestructures d'evacuació d'energia d'aquestes que discórreguen pel terme municipal de Xixona, encara que els elements generadors se situen en un altre terme municipal, conforme amb l'article 68 del TRLOTAP, amb la finalitat d'estudiar la reforma de l'ordenació urbanística d'aquests usos en el PGOU.»  
  
Segon. En la resta, l'acord queda com es va adoptar en la sessió del Ple municipal que va tenir lloc el 27 de gener de 2022.  
  
Tercer. Remetre el present acord, amb caràcter d'urgència, al Diari Oficial de la Generalitat Valenciana per a la publicació, moment a partir del qual entrarà en vigor aquesta rectificació.  
Així mateix, publicar aquest acord en el tauler d'anuncis de l'Ajuntament i en el web municipal.  
  
Quart. Comunicar el present acord a l'Oficina Tècnica Municipal.»  
  
L'anunci de l'acord plenari de 24 de febrer de 2022, de rectificació d'error, fou publicat en el DOGV número 9338 de 13 de maig de 2022.  
  
Atès que la suspensió de l'atorgament de llicències es va adoptar sobre la base del que es disposa en l'article 68 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), els apartats 1 i 2 del qual estableixen el següent:  
«1. L'administració promotora del pla podrà acordar la suspensió de la tramitació i atorgament de llicències de parcel·lació de terrenys, edificació i demolició, per a àmbits determinats, amb la finalitat de facilitar l'estudi o reforma de l'ordenació urbanística.  
2. La suspensió tindrà una duració màxima de dos anys. Aquest termini s'interromprà, amb l'alçament de la suspensió, si transcorregut un any no se sotmet a exposició pública la proposta de pla.»  
Atès que l'article 1.12 del Decret llei 1/2022, de 22 d'abril, afig una nova disposició addicional setena en el TRLOTUP, amb la següent redacció:  
«Disposició addicional setena. Suspensió de llicències que afecten instal·lacions per a la generació d'energies renovables  
1. La suspensió de llicències prevista en l'article 68, quan afecte instal·lacions per a la generació d'energies renovables, es limitarà en aquelles zones de sòl no urbanitzable comú en les quals la cartografia de capacitat agrològica del sòl de l'Institut Cartogràfic Valencià definisca com a molt alta i alta la seua capacitat agrològica, o en aquelles que, sent la seua capacitat moderada, l'ajuntament justifique mitjançant un acord plenari la necessitat d'aplicar un règim de protecció agrícola. També es podran suspendre llicències, si l'ajuntament justifica, mitjançant un informe, la possible degradació de l'entorn paisatgístic pròxim a usos residencials o d'alt valor de rellevància local.  
2. Aquells ajuntaments que hagen suspès llicències d'instal·lacions per a la generació d'energies renovables disposen d'un termini de sis mesos, des de l'entrada en vigor d'aquesta llei, per a determinar i justificar mitjançant un informe tècnic el compliment dels valors agrològics protegibles i paisatgístics segons l'apartat anterior. Transcorregut el termini, quedarà automàticament alçada la suspensió per a totes aquelles zones que no estigueren incloses en la cartografia de capacitat agrològica del sòl de l'Institut Cartogràfic Valencià com de molt alta i alta capacitat agrològica.  
3. A la sol·licitud motivada de l'ajuntament, la conselleria competent en matèria d'urbanisme, amb l'informe previ on es justifiquen raons d'interès general, podrà declarar la suspensió de llicència per un termini màxim d'un any, que podrà ser prorrogat per motius diferents als indicats en els punts precedents.  
4. En el termini de tres mesos, l'ajuntament haurà d'iniciar el procediment de modificació del planejament en la forma prevista en l'article 51. Si no es fera, quedarà automàticament alçada la suspensió de llicències excepte per als àmbits de molt alta i alta capacitat agrològica.  
  
5. Els ajuntaments podran sol·licitar per procediment d'urgència la modificació del planejament.»  
Amb data 17 d'octubre de 2022, s'ha presentat l'informe tècnic sobre el compliment de la disposició addicional 7a TRLOTUP, redactat pel biòleg Jesús Lara Jornet, integrant de l'equip que ha redactat el document inicial estratègic, amb les conclusions següents:  
«?/-  
El present informe tècnic desenvolupa els criteris emprats per a la definició dels sectors en els quals, a través de la modificació puntual núm. 25 del PGOU de Xixona, es permet la implantació d'instal·lacions d'energies renovables:  
Valors de capacitat agrològica: per als quals en el terme municipal de Xixona no existeixen els valors alt i molt alt i, per tant, no és aplicable.  
Valors paisatgístics: en permetre la implantació d'instal·lacions de producció d'energies renovables en les zones seleccionades, s'evita l'afecció del paisatge i el seu entorn visual o perceptiu en les zones de major valor i rellevància local. Aquestes zones no sols han sigut seleccionades pels tècnics redactors de l'estudi de paisatge, sinó que, a més, han sigut confirmades mitjançant un procediment de participació pública. Per tant, mitjançant l'aplicació d'aquest criteri, s'assegura el que s'estableix en la disposició addicional 7a del TRLOTUP: «informe la possible degradació de l'entorn paisatgístic pròxim a usos residencials o d'alt valor de rellevància local».  
Posteriorment, es descriuen una sèrie de criteris addicionals per a la definició dels sectors.  
Per tot això, es considera justificat, mitjançant el present informe tècnic, tal com es defineix en la disposició addicional 7a del TRLOTUP, el compliment dels valors agrològics i paisatgístics protegibles del terme municipal de Xixona.»  
Amb data 17 d'octubre l'arquitecte cap del Departament Tècnic de Gestió i Disciplina Urbanística ha emès un informe favorable en el qual diu:  
«L'Ajuntament de Xixona ha determinat una suspensió parcial de llicències urbanístiques, mitjançant un acord adoptat pel Ple de la corporació del 27 de gener de 2022 (publicat en el DOGV de data 15.03.2022), esmenat per un altre de data 24 de febrer de 2022 (publicat en el DOGV de data 13.05.2022). La suspensió de llicències es va realitzar per a procedir a l'elaboració d'una modificació puntual del PGOU, a fi d'establir una ordenació urbanística reguladora de la implantació de les instal·lacions de producció d'energies renovables en sòl no urbanitzable i urbanitzable no programat.  
Amb data 7 d'abril de 2022 es va adoptar la resolució per la qual es van contractar els serveis d'assistència tècnica, per a la redacció de la modificació puntual núm. 25 del PGOU, a l'equip dirigit per l'advocat urbanista Vicent París López, a fi d'elaborar els documents tècnics necessaris per a establir la nova ordenació urbanística.  
Amb posterioritat, el Consell de la Generalitat va aprovar el Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, pel qual s'introdueix una nova disposició addicional setena en el text refós de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, que estableix el següent:  
2. Aquells ajuntaments que hagen suspès llicències d'instal·lacions per a la generació d'energies renovables disposen d'un termini de sis mesos, des de l'entrada en vigor d'aquesta llei, per a determinar i justificar mitjançant un informe tècnic el compliment dels valors agrològics protegibles i paisatgístics segons l'apartat anterior. Transcorregut el termini, quedarà automàticament alçada la suspensió per a totes aquelles zones que no estigueren incloses en la cartografia de capacitat agrològica del sòl de l'Institut Cartogràfic Valencià com de molt alta i alta capacitat agrològica.  
(?)  
4. En el termini de tres mesos, l'Ajuntament haurà d'iniciar el procediment de modificació del planejament en la forma prevista en l'article 51. Si no es fera, quedarà automàticament alçada la suspensió de llicències excepte per als àmbits de molt alta i alta capacitat agrològica.  
  
Dins del termini de tres mesos, indicat en el punt 4 de la disposició transcrita, es va sol·licitar a l'òrgan substantiu de la Conselleria de Política Territorial, Obres Públiques i Mobilitat, l'inici de l'avaluació ambiental i territorial estratègica de la modificació puntual número 25 del Pla general d'ordenació urbana de Xixona. La sol·licitud es realitza remetent l'esborrany de la modificació puntual del planejament i el document inicial estratègic.  
A fi de complir el que s'estableix en el punt 2 de la disposició addicional, s'ha encarregat al biòleg Jesús Lara Jornet, integrant de l'equip que ha redactat el document inicial estratègic, la redacció de l'informe tècnic justificatiu dels valors agrològics protegibles i paisatgístics, a què fa referència la disposició, per a la remissió dins del termini establit, que finalitza el pròxim dia 22 d'octubre.  
  
Amb data 17 d'octubre s'ha presentat l'informe tècnic redactat per Jesús Lara Jornet.  
A la vista del document remès, el tècnic que subscriu considera que reflecteix adequadament els paràmetres tinguts en compte en l'elaboració dels documents urbanístics, que ja han iniciat la seua tramitació, i que compleix els requisits establits en el punt 2 de la disposició addicional setena del TRLOTUP. En conseqüència, considere que, en aquests moments, pertoca l'adopció d'acord assumint el contingut de l'informe tècnic i remetre l'acord corresponent, a fi de mantenir la vigència de la suspensió de llicències acordada.»  
Atès l'informe jurídic emès pel cap del Servei de Règim Interior, amb la conformitat del secretari general que consta en l'expedient, correspon al Ple municipal la competència per a l'adopció de l'acord, tenint en compte que fou l'òrgan competent per a l'aprovació de la suspensió de les llicències, en aplicació del que es disposa en l'article 22,2.c) de la Llei 7/1985, de 2 d'abril, reguladora de les bases del règim local, que li confereix l'atribució de l'aprovació de la modificació del PGOU que va motivar la suspensió. No obstant això, considerant urgent procedir a l'aprovació de l'informe sobre determinació i justificació del compliment de valors agrològics i paisatgístics de sòl no urbanitzable a l'efecte de la disposició addicional setena del TRLOTUP, abans de la finalització del termini legalment previst, el pròxim 22 d'octubre, i sense que puga demorar-se fins que tinga lloc el pròxim Ple municipal.  
  
Atès que l'article 21.1.k de la Llei 7/1985, de 2 d'abril, reguladora de les bases del règim local, confereix a l'Alcaldia, entre altres les atribucions següents:  
«k) L'exercici de les accions judicials i administratives i la defensa de l'ajuntament en les matèries de la seua competència, fins i tot quan les haguera delegades en un altre òrgan i, en cas d'urgència, en matèries de la competència del ple, en aquest supòsit donant compte a aquest en la primera sessió que tinga lloc per a la ratificació.»  
Per tot això, resolc:  
  
Primer. Aprovar l'Informe tècnic sobre el compliment de la disposició addicional 7a TRLOTUP, presentat amb data 17 d'octubre de 2022 i redactat pel biòleg Jesús Lara Jornet, que consta en l'expedient 2022/68, en el qual es justifica el compliment dels valors agrològics i paisatgístics protegibles de sòl no urbanitzable del terme municipal de Xixona a l'efecte de la disposició addicional setena del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).  
  
Segon. Mantenir la suspensió de llicències per a determinades instal·lacions d'energies renovables en sòl no urbanitzat, acordada pel Ple de l'Ajuntament de Xixona en data 27 de gener de 2022, publicat en el DOGV número 9298, de 15 de març de 2022, la qual va ser objecte de rectificació d'error de fet mitjançant l'Acord plenari de 24 de febrer de 2022, publicat en el DOGV número 9338, de 13 de maig de 2022.  
  
Tercer. Remetre la present resolució acompanyada de l'Informe tècnic sobre el compliment de la disposició addicional 7a TRLOTUP, presentat amb data 17 d'octubre de 2022 pel biòleg Jesús Lara Jornet, a la Direcció General d'Indústria i a la Direcció General d'Ordenació del Territori i Paisatge, de la Generalitat Valenciana, perquè en prenga coneixement i als efectes oportuns, en relació al manteniment de la suspensió de llicències derivat del compliment del que es disposa disposició addicional 7a del TRLOTUP així com en la tramitació dels expedients emparats en el Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament d'energies renovables per l'emergència climàtica i la necessitat urgent de reactivació econòmica.  
Quart. Remetre la resolució, amb caràcter d'urgència, per a la publicació en el Diari Oficial de la Generalitat Valenciana, amb indicació que l'informe tècnic aprovat es podrà consultar en el web www.xixona.es.  
  
Així mateix, publicar la resolució i l'informe tècnic aprovat en el tauler d'anuncis de l'Ajuntament i en el web municipal.  
  
Cinquè. Comunicar el present acord a l'Oficina Tècnica Municipal.  
  
Sisè. Donar compte de la present resolució al Ple municipal en la pròxima sessió que tinga lloc, perquè siga ratificat.»  
  
Xixona, 19 d'octubre de 2022.- L'alcaldessa: Isabel López Galera.